**இந்திய உயர் ஸ்தானிகராலயம்**

**கொழும்பு**

**ஊடக அறிக்கை**

**LNG உட்கட்டமைப்பு அபிவிருத்தி மற்றும் LNG விநியோகத்திற்காக** பெட்ரோநெட் **LNG** லிமிட்டட் மற்றும் **LTL ஹோல்டிங்ஸ் லிமிட்டட் நிறுவனங்களிடையில் புரிந்துணர்வு உடன்படிக்கை கைச்சாத்து**

இலங்கைக்கு **LNGஐ** விநியோகம் செய்தல் மற்றும் **LNG** உட்கட்டமைப்பு அபிவிருத்திக்காக இந்தியாவைச் சேர்ந்த பெட்ரோநெட் **LNG** லிமிட்டட் மற்றும் இலங்கையின் **LTL ஹோல்டிங்ஸ் லிமிட்டட்** ஆகியவை இடையில் இன்றைய தினம் புரிந்துணர்வு உடன்படிக்கை ஒன்று கைச்சாத்திடப்பட்டுள்ளது.

2. பல மாதிரி ISO கொள்கலன் விநியோக சங்கிலி ஊடாக **LNG** விநியோகம் குறித்த புதுமையான தீர்வு ஒன்றினை வழங்குவது குறித்து இந்த புரிந்துணர்வு உடன்படிக்கை கவனம் செலுத்துகின்றது. கொழும்பில் உள்ள கெரவலப்பிட்டியவில் **LNGஐ** இறக்குதல், களஞ்சியப்படுத்தல், மீளுருவாக்கல் மற்றும் இலங்கையின் சோபதனாவி மின்னுற்பத்தி ஆலைக்கு தேவையான **LNGஐ** ISO கொள்கலன்கள் மூலமாக பெட்ரோநெட் **LNG** லிமிட்டட் கொச்சி முனையத்திலிருந்து **பெற்றுக்**கொள்ளுதல் போன்ற செயற்பாடுகள் இதில் உள்ளடங்குகின்றன.

3. குறித்த புரிந்துணர்வு உடன்படிக்கை கைச்சாத்திடும் நிகழ்வில் மின்சக்தி மற்றும் வலுசக்தி அமைச்சர் கௌரவ காஞ்சன விஜேசேகர மற்றும் இலங்கையில் உள்ள இந்திய உயர் ஸ்தானிகராலயத்தின் பிரதி உயர் ஸ்தானிகர் டாக்டர் சத்யாஞ்சல் பாண்டே ஆகியோரும் இலங்கை அரசின் ஏனைய சிரேஷ்ட அதிகாரிகளும் கலந்துகொண்டிருந்தனர்.

4. குறித்த புரிந்துணர்வு உடன்படிக்கையின் பிரகாரம் பெட்ரோநெட் **LNG** லிமிட்டட் நிறுவனமானது 24 மணிநேர மின் உற்பத்தியை அதேபோல சூழலுக்கு உகந்த, நம்பகமான மற்றும் ஸ்திரமான மின் உற்பத்தியை உறுதி செய்யும் வகையில் கெரவலப்பட்டியவில் உள்ள 230 மெகா வாட் எரிவாயு ஆலைகளுக்கு தேவையான **LNGஐ** வழங்குவதற்கும் நடவடிக்கைகளை மேற்கொள்கின்றது.

5. இந்த ஒன்றிணைவானது இந்தியாவுக்கும் இலங்கைக்கும் இடையிலான வலுச்சக்தி துறைசார்ந்த பங்குடைமையில் புதிய அத்தியாயமொன்றைக் குறித்து நிற்பதுடன் இலங்கைக்கான வலுச்சக்தி பாதுகாப்பினை மேலும் வலுவாக்குவதற்கான பகிரப்பட்ட அர்ப்பணிப்பை பிரதிபலிக்கும் வகையிலும் உள்ளது. அத்துடன் இலங்கையின் பொருளாதார அபிவிருத்திக்கான முக்கிய பொருளாதார வினையூக்கியாக ஸ்திரமானதும், சூழலுக்கு உகந்ததுமான மின்சக்தி விநியோகத்தை மேம்படுத்துவதாகவும் இது அமைகின்றது.

\*\*\*\*\*

**கொழும்பு**

**20 ஆகஸ்ட் 2024**